Obec Zalaba na základe § 4 ods. 3 písm. g) a § 6 ods. 1 zákona č. 369/1990 Zb. o obecnom zriadení v znení neskorších predpisov a v súlade s § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov (ďalej len zákon o odpadoch)

v y d á v a

**VŠEOBECNE ZÁVÄZNÉ NARIADENIE**

**č. 1/2016**

**o nakladaní s komunálnymi odpadmi a drobnými stavebnými odpadmi na území obce Zalaba**

**I. Časť**

**ÚVODNÉ USTANOVENIA**

**§1 Predmet úpravy**

Obecné zastupiteľstvo v Zalabe podľa § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov rozhodlo a uznieslo sa na tomto všeobecne záväznom nariadení (ďalej len nariadenie), ktoré bližšie upravuje nakladanie s komunálnymi odpadmi a drobnými stavebnými odpadmi.

**§2 Účel a cieľ odpadového hospodárstva obce Zalaba**

1. Účelom odpadového hospodárstva obce Zalaba (ďalej len „obec“) je zabezpečenie súboru činností zameraných na nakladanie s komunálnymi odpadmi a drobnými stavebnými odpadmi.
2. Cieľom odpadového hospodárstva obce je dodržanie funkčného miestneho systému nakladania s komunálnym odpadom vrátane zvýšenia prípravy na opätovné použitie a recykláciu odpadu z domácností.
3. Obec týmto nariadením bližšie upravuje podrobnosti o:
4. nakladaní so zmesovým komunálnym odpadom a drobnými stavebnými odpadmi,
5. spôsobe zberu a prepravy komunálnych odpadov,
6. nakladaní s biologicky rozložiteľným komunálnym odpadom,
7. nakladaní s biologicky rozložiteľným kuchynským odpadom a reštauračným odpadom od prevádzkovateľa kuchyne,
8. spôsobe a podmienkach triedeného zberu komunálnych odpadov, najmä zberu
9. elektroodpadov z domácností,
10. odpadov z obalov a odpadov z neobalových výrobkov zbieraných spolu s obalmi,
11. použitých prenosných batérií a akumulátorov a automobilových batérií a akumulátorov,
12. veterinárnych liekov a humánnych liekov nespotrebovaných fyzickými osobami a zdravotníckych pomôcok,
13. jedlých olejov a tukov,
14. šatstva a textilu,
15. spôsobe zberu objemného odpadu a odpadu z domácností s obsahom škodlivých látok
16. spôsobe nahlasovania nezákonne umiestneného odpadu,
17. prevádzkovaní zariadenia na zhodnocovanie odpadov
18. spôsobe zberu drobného stavebného odpadu,
19. dôvodoch nezavedenia triedeného zberu komunálnych odpadov pre biologicky

rozložiteľný kuchynský odpad.

**II. Časť ZÁKLADNÉ USTANOVENIA**

**§ 3 Pôsobnosť**

Toto nariadenie je záväzné pre všetky fyzické osoby a právnické osoby, ktoré sa zúčastňujú na nakladaní s komunálnymi odpadmi, ďalej pre všetky fyzické osoby, ktoré sa zúčastňujú na nakladaní s drobnými stavebnými odpadmi, pochádzajúcimi z územia obce a na nakladaní aj s inými odpadmi, ak tak určuje zákon o odpadoch.

**§ 4 Základné pojmy**

1. Komunálne odpady sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby - podnikateľa; za odpady z domácnosti sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáži, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov, ktoré sú majetkom obce alebo v jej správe a ďalšej zelene na pozemkoch fyzických osôb.
2. Drobným stavebným odpadom sú odpady z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady, najmä úlomky betónu, zvyšky tehál, obkladačiek, dlaždíc a keramiky, vrátane keramických zriaďovacích predmetov (umývadlá, toalety), zvyšky zeminy a kameniva, stavebné materiály obsahujúce škváru, pórobetón a pod.
3. Zmesový komunálny odpad je nevytriedený komunálny odpad alebo komunálny odpad po vytriedení zložiek komunálneho odpadu.
4. Zložka komunálnych odpadov je ich časť, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.
5. Biologicky rozložiteľný odpad je odpad, ktorý je schopný rozložiť sa anaeróbnym spôsobom alebo aeróbnym spôsobom, ako je najmä odpad z potravín, odpad z papiera a lepenky, odpad zo záhrad a parkov.
6. Biologicky rozložiteľné komunálne odpady sú všetky druhy biologicky rozložiteľných odpadov, ktoré je možné zaradiť do skupiny 20 Komunálne odpady podľa Katalógu odpadov; sú to najmä odpady zo zelene, zemina a kamenivo, drevo, odpad z potravín, kuchynský odpad z domácností a reštauračný odpad, jedlé oleje a tuky, odpady z papiera a lepenky.
7. Odpad zo zelene, časť biologicky rozložiteľných odpadov (ďalej len „odpad zo zelene“) je odpad, ktorý vzniká pri údržbe verejnej zelene vrátane parkov a cintorínov, ktoré sú majetkom obce alebo v jej správe a ďalšej zelene na pozemkoch fyzických osôb (napr. tráva, burina, konáre z orezov stromov a kríkov, korene, lístie, plody stromov a kríkov, neupotrebiteľné zvyšky úrody, vianočné stromčeky, odpad z trhovísk).
8. Biologicky rozložiteľný kuchynský odpad a reštauračný odpad, vrátane odpadu z potravín a jedlých olejov a tukov sa delí podľa pôvodcov na odpad pochádzajúci od fyzických osôb z domácností, za ktorý zodpovedá obec a na odpad pochádzajúci z prevádzkovania reštaurácií, zo stravovacích zariadení, za ktorý zodpovedá právnická osoba (napr. kuchyne, reštaurácie, školské kuchyne, stravovacie zariadenia domovov sociálnych služieb, stravovacie prevádzky zdravotníckych zariadení, bufety, stánkový predaj stravy a pod.), (ďalej len „prevádzkovateľ kuchyne“).
9. Obalom je výrobok, ktorý sa používa na balenie tovaru, jeho ochranu, manipuláciu s ním, dodávanie a prezentáciu, od surovín po výrobky, od výrobcu po používateľa alebo spotrebiteľa, ktorý spĺňa kritériá podrobnejšie definujúce obal; za obaly sa považujú aj nevratné časti obalov používané na tie isté účely.
10. Neobalový výrobok je výrobok, ktorý nie je obalom alebo nie je určený na balenie a ktorý je možné zaradiť do skupín výrobkov z plastov, papiera a lepenky, skla a viacvrstvových kombinovaných materiálov (ďalej len VKM) a z ktorého bude súčasť komunálneho odpadu.
11. Elektroodpad z domácností je elektroodpad, ktorý pochádza z domácností fyzických osôb a z obchodných, priemyselných, inštitucionálnych a iných zdrojov, ktorý je svojim zložením, charakterom a množstvom podobný tomu, ktorý pochádza z domácností fyzických osôb; odpad z elektrozariadení, ktoré pravdepodobne budú používať domácnosti a iní používatelia ako domácnosti, sa vždy považuje za elektroodpad z domácností.
12. Použitá batéria alebo akumulátor je prenosná, automobilová batéria alebo akumulátor, ktoré sú odpadom.
13. Objemný odpad je taký komunálny odpad, ktorý svojimi rozmermi alebo charakterom nie je možné umiestniť do nádoby na zmesový komunálny odpad (napr. nábytok a jeho časti, sanita, koberce, tabuľové sklo, okná, dvere a pod.).
14. Odpad z domácností s obsahom škodlivých látok je taký komunálny odpad, ktorý má aspoň jednu nebezpečnú vlastnosť a jeho umiestnenie do nádob na zmesový komunálny odpad alebo na triedené zložky je zakázané.
15. Triedený zber komunálnych odpadov je činnosť, pri ktorej sa oddelene zbierajú zložky komunálnych odpadov.
16. Kalendárový zber je zber oddelene zbieranej zložky komunálneho odpadu v určenom čase. Tento zber spočíva v pristavení vozidla alebo zberných nádob v určitom čase najviac na jeden deň, pričom obec o tomto zbere vopred informuje obyvateľov min. prostredníctvom webovej stránky.
17. Množstvový zber je zber zmesových komunálnych odpadov a drobných stavebných odpadov, pri ktorom ich pôvodca platí miestny poplatok za komunálne odpady a drobné stavebné odpady vo výške, ktorá je priamo úmerná množstvu týchto odpadov vyprodukovaných pôvodcom odpadu za daný čas.
18. Oddelene zbierané zložky komunálneho odpadu patriace do vyhradeného prúdu odpadu sú odpady z výrobku patriaceho do skupiny výrobkov - elektrozariadenia, batérie a akumulátory, obaly - papier, sklo, plasty, kovy, a neobaly, na ktoré sa vzťahuje rozšírená zodpovednosť výrobcu.
19. Zberné miesto elektroodpadu a použitých prenosných batérií a akumulátorov je miesto určené na základe zmluvy s výrobcom elektrozariadení, organizáciou zodpovednosti výrobcov zastupujúcou výrobcov elektrozariadení, batérií a akumulátorov, alebo treťou osobou (len pre batérie a akumulátory) zriadené na dostupnom mieste, v blízkosti konečného používateľa, kde môže konečný používateľ bezplatne odovzdať veľmi malý elektroodpad (vonkajší rozmer je menší ako 25 cm), elektroodpad zo svetelných zdrojov alebo použité prenosné batérie a akumulátory do nádoby určenej na tento účel; zberné miesto nie je miesto, kde sa vykonáva spätný zber elektroodpadu a batérií a akumulátorov.
20. Spätný zber elektroodpadu je odobratie elektroodpadu z domácností od jeho držiteľa priamo distribútorom elektrozariadenia
21. pri predaji nového elektrozariadenia na výmennom základe kus za kus, bez požadovania poplatku alebo inej služby, ak odovzdávaný elektroodpad pochádza z elektrozariadenia rovnakej kategórie a je rovnakého funkčného určenia ako predávané elektrozariadenie,
22. v prípade veľmi malého elektroodpadu a elektroodpadu zo svetelných zdrojov bezplatne a bez povinnosti zakúpiť si elektrozariadenie, vykonávané v maloobchodnej predajni, ktorej predajná plocha vyhradená elektrozariadeniam je aspoň 400 m2, alebo v jej bezprostrednej blízkosti
23. Organizácia zodpovednosti výrobcov vytvára, financuje, prevádzkuje a udržiava funkčný systém združeného nakladania s vyhradeným prúdom odpadu, vrátane zabezpečenia zberu a spracovania vyhradeného prúdu odpadu, prípravy na opätovné použitie, recykláciu a úhrady nákladov triedeného zberu oddelene zbieranej zložky komunálneho odpadu patriacej do vyhradeného prúdu odpadu, vrátane zberu a vytriedenia týchto zložiek v zariadení na zhodnocovanie odpadov.
24. Zberová spoločnosť je spoločnosť zabezpečujúca na území obce zber, mobilný zber a prepravu komunálnych odpadov, triedených zložiek, biologicky rozložiteľných komunálnych odpadov, okrem kuchynského a reštauračného odpadu od prevádzkovateľa kuchyne, jedlých olejov a tukov, elektroodpadov z domácností, použitých batérií a akumulátorov.

**III. Časť SPOLOČNÉ USTANOVENIA**

**§ 5 Všeobecné povinnosti**

1. Náklady na zabezpečenie zberných nádob na triedený zber zložiek komunálnych odpadov – papier, plasty, sklo, kov, elektroodpady z domácnosti, použité prenosné batérie a akumulátory, vrátane zberu a vytriedenia týchto zložiek v zariadení na zhodnocovanie odpadov, znáša zmluvná organizácia zodpovednosti výrobcov a pre použité automobilové akumulátory a batérie, znáša zmluvná tretia osoba.
2. Náklady na činnosti nakladania so zmesovým komunálnym odpadom a biologicky rozložiteľným komunálnym odpadom, náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov a náklady spôsobené nedôsledným triedením oddelene zbieraných zložiek komunálneho odpadu (papier, plasty, sklo, kov, elektroodpady z domácnosti, použité prenosné a automobilové batérie a akumulátory) a náklady presahujúce výšku obvyklých nákladov znáša obec a sú súčasťou miestneho poplatku za komunálne odpady a drobné stavebné odpady.
3. Pôvodca – fyzická osoba (občan) a právnická osoba má právo na :
4. poskytnutie jednej 110 litrovej zbernej nádoby na domácnosť, jedno vrece v množstve a druhu zodpovedajúcom systému zberu triedených odpadov (5 vriec na jednu domácnosť) a zmesových komunálnych odpadov, ak ich nemá vo svojom vlastníctve,
5. zber, pravidelný odvoz a energetické zhodnotenie alebo zneškodnenie zmesového komunálneho odpadu,
6. náhradné plnenie organizáciou poverenou zberom v prípade nedodržania jej povinností.
7. Pôvodca – fyzická osoba (občan) má právo na :
8. zber a pravidelný odvoz vytriedených zložiek z komunálnych odpadov podľa podmienok uvedených v tomto nariadení a harmonogramu triedeného zberu,
9. zber a odvoz objemného odpadu, elektroodpadov z domácností a odpadových batérií a akumulátorov a oddelene vytriedených odpadov z domácností s obsahom škodlivín v intervaloch podľa tohto nariadenia a harmonogramu triedeného zberu, pričom objemný odpad je komunálny odpad, ktorý nie je možné pre jeho veľký rozmer, charakter alebo množstvo uložiť do štandardnej zbernej nádoby a vyviesť v rámci stanoveného pravidelného harmonogramu vývozu,
10. bezplatné odovzdanie oddelene zbieraných zložiek komunálneho odpadu, okrem drobného stavebného odpadu v zariadení na zhodnocovanie odpadov, ktoré sa nachádza v kat. území VŠ, kde svoju činnosť vykonáva príspevková organizácia Služby Šarovce pre obec Zalaba,  ktorej je poplatníkom,
11. informácie o systéme a rozsahu triedeného zberu, harmonogram odvozu zložiek komunálnych odpadov, informácie o zberných miestach a zberných dvoroch, zoznam organizácii poverených zberom, efektívnosti a úrovni triedenia jednotlivých zložiek komunálnych odpadov a spôsobe ich zhodnotenia resp. zneškodnenia.
12. Obec je oprávnená požadovať potrebné informácie na plnenie povinností držiteľa odpadu od prevádzkovateľa kuchyne, držiteľa komunálneho odpadu a od držiteľa drobného stavebného odpadu alebo od toho, kto nakladá s komunálnymi odpadmi alebo drobnými stavebnými odpadmi na území obce.

**§6 Práva a povinnosti obce**

1. Obec je povinná:
2. dodržať systém zberu zmesového komunálneho odpadu a triedeného zberu zložiek komunálneho odpadu vznikajúcich na jeho území,
3. podrobne informovať o systéme triedeného zberu zložiek komunálneho odpadov

v obci, o rozsahu triedenia a harmonograme vývozu,

1. informovať pôvodcov o harmonograme zberu komunálnych odpadov podľa nutnosti, najmenej však jedenkrát do roka;
2. zabezpečiť prostredníctvom organizácie poverenej zberom zberné nádoby, kontajnery a vrecia zodpovedajúce systému zberu komunálneho odpadu,
3. zabezpečiť odovzdanie objemných odpadov dvakrát ročne
4. zabezpečiť dvakrát ročne zber a prepravu oddelene vytriedených odpadov z domácností s obsahom škodlivín, vrátane elektroodpadov z domácností a odpadových batérií a akumulátorov na účely ich zhodnotenia, zneškodnenia alebo spracovania,
5. zabezpečiť odovzdanie drobných stavebných odpadov v zariadení na zhodnocovanie odpadov, za podmienok určených v § 16 tohto nariadenia,
6. zabezpečiť celoročnú prevádzku zariadenia na zhodnocovanie odpadov.
7. Obec je oprávnená rozhodnúť o úprave počtu, objemu zberných nádob alebo frekvencie zvozu v prípadoch, ak pôvodca neprispôsobí počet, objem zberových nádob a frekvenciu množstvu ním produkovaného komunálneho odpadu.

**§7 Povinnosti organizácie poverenej zberom**

1. Organizácia poverená zberom je právnická osoba, ktorá na základe zmluvy uzatvorenej s obcou realizuje na území obce zber, prepravu, zhodnocovanie a zneškodňovanie komunálnych odpadov a drobných stavebných odpadov, alebo niektorú z týchto činností oddelene.
2. Organizácia poverená zberom je povinná:
3. uskutočniť náhradný zber odpadu, ak nebolo možné dodržať dohodnutý interval vývozu; o príčinách informovať obec min. elektronickou poštou najneskôr deň po neuskutočnenom zbere,
4. zberné nádoby vyprázdňovať tak, aby nedošlo k hygienickým, bezpečnostným, požiarnym a iným problémom, ku škode na majetku alebo k poškodeniu životného prostredia,
5. pri zbere nepremiestňovať zberné nádoby z pôvodného stanovišťa a zberné nádoby a kontajnery umiestňovať tak, aby neprekážali premávke alebo chodcom,
6. odstrániť znečistenie stanovišťa alebo komunikácie, ak k nemu došlo pri zbere komunálnych odpadov
7. zistené porušenie zákona o odpadoch a tohto nariadenia bezodkladne ohlásiť obci minimálne elektronickou poštou na adresu **zalaba@atlas.sk**

**§8 Povinnosti pôvodcov odpadov**

1. Pôvodca odpadu je povinný:
2. nakladať alebo inak zaobchádzať s komunálnymi odpadmi v súlade so všeobecne záväzným nariadením obce,
3. dodržiavať systém zberu triedeného a zmesového komunálneho odpadu v obci,
4. kúpiť alebo užívať od obce alebo organizácie poverenej zberom potrebný počet zberných nádob - kontajnerov a vriec zodpovedajúcich systému zberu triedeného a zmesového komunálneho odpadu v obci,
5. ukladať zmesový komunálny odpad a oddelene zbierané zložky komunálnych odpadov na účely ich zberu na miesta určené obcou alebo organizáciou poverenou zberom a do zberných nádob zodpovedajúcich systému zberu,
6. dbať, aby zberné nádoby boli v prevádzkyschopnom stave, ponechať ich na stanovisku, chrániť ich pred poškodením a odcudzením,
7. v prípade poškodenia prenajatej zbernej nádoby zavinením pôvodcu uhradiť náklady na opravu;
8. platiť obci miestny poplatok za komunálny odpad a drobný stavebný odpad,
9. prednostne vylúčiť z komunálnych odpadov odpad z domácností s obsahom škodlivín a nakladať s ním v súlade s týmto nariadením,
10. do zberných nádob neukladať tlejúci odpad a horúci popol,
11. triediť komunálne odpady podľa jednotlivých druhov a zabezpečiť ich pred znehodnotením, odcudzením alebo iným nežiaducim účinkom,
12. vytriedený biologicky rozložiteľný odpad prednostne ukladať na vlastné kompostovisko,
13. nespaľovať ani inak neznehodnocovať odpad a jeho zložky v zbernej nádobe, v domácnosti, záhrade a iných nehnuteľnostiach,
14. zmesový komunálny odpad vkladať do zberných nádob na to určených tak, aby sa dali uzavrieť,
15. odovzdať komunálne odpady iba organizácii poverenej zberom ,
16. neznečisťovať stanovište zberných nádob a ich okolie,
17. dbať, aby bol odpad na odvoz riadne pripravený v zberných nádobách na to určených a aby boli umožnené všetky práce spojené s odvozom.
18. Pôvodca ako organizátor aj jednorazových podujatí a činností pre verejnosť na verejných priestranstvách je povinný:
19. uskutočňovať opatrenia pre zníženie tvorby odpadov vznikajúcich zákazníkom/návštevníkom z výrobkov a obalov v rámci poskytovanej činnosti, ak odpady sú podobných vlastností a zloženia ako odpady z domácností,
20. prednostne zabezpečiť zberné nádoby, alebo vrecia na triedený zber zložiek komunálneho odpadu a odvoz za účelom materiálneho zhodnotenia, prostredníctvom organizácie poverenej zberom v obci, ak obec zabezpečuje triedený zber aj pre právnické osoby,
21. v stravovacích prevádzkach trvalých i jednorazových (napr. stánkoch, kioskoch, bufetoch, záhradnom posedení, pojazdných predajniach a podobných zariadeniach), za účelom znižovania vzniku odpadov, uprednostňovať opakovane použiteľné riady a príbory a zabezpečiť čistotu a poriadok do vzdialenosti 3 m od týchto zariadení a to najmä umiestnením dostatočného počtu zberných nádob.
22. Umiestnenie zberných nádob
23. za umiestnenie nádob pri rodinných domoch zodpovedajú platitelia poplatkov

 za komunálne odpady a drobné stavebné odpady,

1. Povinnosti používateľov zberných nádob:
2. každý kto používa zberné nádoby, manipuluje alebo inak s nimi nakladá, je povinný s nimi šetrne zaobchádzať a chrániť ich pred poškodením a stratou,
3. na mieste hromadného umiestnenia zberných nádob (pri bytových domoch) je zakázané meniť zoskupenie nádob alebo ich inak premiestňovať. Tento zákaz sa nevzťahuje na zmeny vykonané organizáciou poverenou zberom odpadu,
4. odcudzenie alebo poškodenie zverených nádob sú užívatelia povinní bezodkladne nahlásiť na Obecnom úrade Šarovce
5. v zberných nádobách je zakázané skladovať iný ako komunálny odpad,
6. v zberných nádobách je zakázané skladovať biologicky rozložiteľný odpad zo záhrad, parkov a z ďalšej zelene,
7. odpad zo zberných nádob je zakázané vyberať.

**§ 9 Program odpadového hospodárstva**

1. Program odpadového hospodárstva je programový dokument, ktorý sa vypracúva pre určenú územnú oblasť v súlade s hierarchiou a cieľmi odpadového hospodárstva, obsahujúci analýzu súčasného stavu odpadového hospodárstva tejto územnej oblasti a opatrenia, ktoré je potrebné prijať na zlepšenie environmentálne vhodnej prípravy na opätovné použitie, recykláciu, zhodnocovanie a zneškodňovanie odpadu, ako aj hodnotenie, ako bude program podporovať plnenie týchto cieľov a ustanovenia zákona o odpadoch..
2. Obec je povinná vypracúvať vlastný Program odpadového hospodárstva obce, ak ročná produkcia komunálnych odpadov vrátane drobných stavebných odpadov presahuje 350 ton alebo počet obyvateľov prevyšuje 1000.

**§ 10 Triedený zber oddelene zbieranej zložky komunálneho odpadu patriacej do vyhradeného prúdu**

1. Oddelene zbieranou zložkou komunálneho odpadu patriacou do vyhradeného prúdu sa rozumie :
2. elektroodpad z domácností,
3. použitá batéria alebo akumulátor – prenosná, gombíková, automobilová,
4. odpady z obalov – papier, sklo, plasty, kovy, VKM,
5. odpady z neobalov – papier, plast, sklo, VKM.
6. Za vytvorenie, financovanie, prevádzkovanie a udržiavanie funkčného systému združeného nakladania s oddelene zbieranými zložkami komunálneho odpadu patriacimi do vyhradeného prúdu, okrem elektroodpadu z domácností a použitých automobilových batérií a akumulátorov zodpovedá zmluvná organizácia zodpovednosti výrobcov.
7. Za vytvorenie, financovanie, prevádzkovanie a udržiavanie funkčného systému združeného nakladania s elektroodpadom z domácností a použitými automobilovými batériami a akumulátormi zodpovedá tretia osoba.
8. Organizácia zodpovednosti výrobcov a tretia osoba je povinná zabezpečiť odobratie celého množstva oddelene vyzbieranej zložky komunálneho odpadu patriacej do vyhradeného prúdu odpadu z obce, v ktorom zodpovedá za vyhradený prúd odpadu.

**§11 Zber, preprava komunálneho odpadu a jeho zložiek, vrátane výkupu a mobilného zberu a výkupu**

1. Vykonávať na území obce zber a výkup, vrátane mobilného zberu a výkupu a prepravu komunálnych odpadov a triedeného zberu s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama alebo ten, kto má uzatvorenú zmluvu na vykonávanie tejto činnosti s obcou.
2. Vykonávať zber odpadov z obalov a odpadov z neobalových výrobkov (papier, sklo, plasty, kov, VKM) a odpadov z vyhradeného prúdu (elektroodpady z domácností, použité prenosné a automobilové batérie a akumulátory) oddelene vyzbieraných z komunálnych odpadov na území obce môže len ten, kto má okrem zmluvy podľa § 11 ods. 1 tohto nariadenia uzatvorenú aj zmluvu s organizáciou zodpovednosti výrobcov, treťou osobou alebo výrobcom vyhradeného výrobku, a kto má uzatvorenú zmluvu s obcou.
3. Na vykonávanie spätného zberu elektroodpadu z domácností priamo distribútorom elektrozariadenia sa nevzťahuje povinnosť uzatvorenia zmluvy podľa § 11 ods. 2 tohto nariadenia.
4. Na vykonávanie spätného zberu použitých prenosných batérií a akumulátorov a ich zberu prostredníctvom zberného miesta cez distribútorov sa nevzťahuje povinnosť uzatvorenia zmluvy podľa § 11 ods. 2 tohto nariadenia.

**§ 12 Všeobecné zákazy**

1. Zakazuje sa :
2. uložiť alebo ponechať odpad na inom mieste než na mieste na to určenom alebo určenom obcou,
3. uložiť do zberných nádob určených obcou na zber zmesového komunálneho odpadu iný odpad ako zmesový komunálny odpad,
4. uložiť do zberných nádob určených na triedený zber komunálneho odpadu, iný druh odpadu ako ten, pre ktorý je zberná nádoba určená,
5. zhodnotiť alebo zneškodniť komunálny odpad a drobný stavebný odpad, inak ako v súlade s osobitným predpisom,
6. vlastníkovi, správcovi alebo nájomcovi nehnuteľnosti konať v rozpore s povinnosťou oznámiť nezákonné umiestnenie odpadu na jeho nehnuteľnosti,
7. zmiešavať elektroodpad z domácností s inými zložkami komunálneho odpadu,
8. nakladať s odpadovými pneumatikami inak ako ich odovzdať distribútorovi pneumatík,
9. ukladať oddelene vyzbierané zložky komunálneho odpadu, na ktoré sa uplatňuje rozšírená zodpovednosť výrobcov, a vytriedený biologicky rozložiteľný komunálny odpad na skládku odpadov, okrem nezhodnotiteľných odpadov po dotriedení,
10. nakladať alebo inak zaobchádzať s komunálnymi odpadmi a drobnými stavebnými odpadmi ako v súlade s týmto nariadením,
11. nezapojiť sa do systému zberu komunálnych odpadov v obci,
12. užívať zberné nádoby nezodpovedajúce systému zberu komunálnych odpadov v obci
13. ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na iné miesta než určené obcou a do iných zberných nádob než zodpovedajú určenému systému zberu komunálnych odpadov v obci,
14. vykonávať na území obce zber, vrátane mobilného zberu a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, bez uzatvorenej zmluvy na vykonávanie tejto činnosti s obcou,
15. prevádzkovateľovi kuchyne, držiteľovi komunálneho odpadu a držiteľovi drobného stavebného odpadu alebo tomu, kto nakladá s komunálnymi odpadmi alebo s drobnými stavebnými odpadmi na území obce konať inak ako poskytnúť pravdivé a úplné informácie súvisiace s nakladaním s komunálnymi odpadmi a drobnými stavebnými odpadmi,
16. vyberať komunálny odpad alebo jeho jednotlivé vytriedené zložky zo zberných nádob, kontajnerov alebo odpadových vriec osobami neoprávnenými na nakladanie s nimi,
17. znečisťovať určené stanovištia a ich okolie,
18. ukladať do odpadových nádob, kontajnerov alebo odpadových vriec tlejúci alebo žeravý odpad,
19. ukladať objemný odpad, drobný stavebný odpad a oddelene vytriedený odpad z domácností s obsahom škodlivých látok na stanovištiach vyhradených na zber komunálnych odpadov v mieste ich vzniku,
20. spaľovať komunálny odpad na voľnom priestranstve a vo vykurovacích zariadeniach v domácnostiach,
21. zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa zákona o odpadoch,
22. ukladať biologicky rozložiteľný odpad do zberných nádob na zmesový komunálny odpad, ukladať ho vedľa týchto nádob alebo ho spaľovať,
23. zneškodňovať odpad - kal zo septikov iným spôsobom ako je uvedené v tomto nariadení.
24. Fyzickým osobám pri nakladaní s elektroodpadmi sa zakazuje:
25. zmiešavať elektroodpad z domácností s inými zložkami komunálneho odpadu,
26. rozoberať či inak zasahovať do elektroodpadu pred jeho odovzdaním osobe oprávnenej na prípravu na opätovné použitie elektroodpadu alebo spracovateľovi elektroodpadu
27. Fyzickým osobám pri nakladaní s použitými batériami a akumulátormi sa zakazuje :
28. zmiešavať použité batérie a akumulátory s ostatnými druhmi odpadov,
29. narúšať celistvosť batérií a akumulátorov vrátane použitých automobilových batérií a akumulátorov.
30. Fyzickým osobám pri nakladaní so starými vozidlami sa zakazuje rozoberanie starých vozidiel.
31. Fyzické osoby nesmú nakladať a inak zaobchádzať s iným ako s komunálnym odpadom a drobným stavebným odpadom s výnimkou zaobchádzania ako držiteľ starého vozidla a držiteľ odpadovej pneumatiky podľa zákona o odpadoch.

**IV. Časť NAKLADANIE S KOMUNÁLNYMI ODPADMI, VYTRIEDENÝMI ZLOŽKAMI Z KOMUNÁLNEHO ODPADU A DROBNÝMI STAVEBNÝMI ODPADMI**

**§ 13 Nakladanie s komunálnymi odpadmi**

1. Za nakladanie s komunálnymi odpadmi a s triedenými zložkami, ktoré vznikli na území obce,

 s drobnými stavebnými odpadmi a biologicky rozložiteľnými komunálnymi odpadmi, ktoré vznikli na území obce, zodpovedá obec, ak zákon o odpadoch neustanovuje inak.

1. Nariadenie nadobúda účinnosť 15. dňom od vyvesenia na úradnej tabuli obecného úradu
2. Nadobudnutím účinnosti tohto nariadenia stráca platnosť VZN o nakladaní s odpadmi.
3. Pôvodca komunálnych odpadov je povinný z komunálnych odpadov prednostne vytriediť jednotlivé druhy odpadov uvedené v tomto nariadení, ostatné odpady odovzdať v rámci zberu zmesových komunálnych odpadov, zberu elektroodpadov, zberu objemných odpadov a zberu odpadov s obsahom škodlivín.
4. Na území obce sa uplatňuje systém zberu zmesového komunálneho odpadu :
5. množstvový zber komunálnych odpadov, ktorých pôvodcom je fyzická osoba alebo právnická osoba je určený interval odvozu 1 x mesačne.
6. Zberné nádoby sú vo vlastníctve obce. Náklady na zbernú nádobu na zmesový komunálny odpad sú súčasťou miestneho poplatku za komunálne odpady a drobné stavebné odpady a znáša ich pôvodný pôvodca odpadu. Platiteľovi poplatku sú nádoby zverené do užívania. Právo na bezplatnú výmenu poškodenej nádoby má platiteľ poplatku, ktorý má uhradenú splatnú čiastku poplatku a od poslednej výmeny nádoby uplynula doba dlhšia ako 10 rokov. V prípade straty, odcudzenia nádoby, podĺžnosti voči obci na príslušnom miestnom poplatku, vlastníci alebo užívatelia nehnuteľností v ktorých majú len prechodný pobyt a pritom majú na území mesta aj trvalý pobyt, je platiteľ poplatku povinný zabezpečiť si zodpovedajúcu nádobu na vlastné náklady.
7. Držiteľ odpadu v rodinných domoch alebo obdobných (malé bytové domy) a podnikatelia, ktorí majú zbernú nádobu umiestnenú vo dvore/v areáli sú povinní umiestniť túto nádobu v deň vývozu pred dom alebo pred nehnuteľnosť.
8. Zber a odvoz komunálneho odpadu z cintorínov zabezpečuje prevádzkovateľ cintorínov.
9. Zber zmesového komunálneho odpadu uskutočňuje dvakrát mesačne spoločnosť, ktorá ma uzatvorenú zmluvu na vykonávanie tejto činnosti s obcou.

**§14**

 **Zber objemného odpadu**

1. Na území obce sa uplatňuje systém zberu a prepravy objemného odpadu na účely ich zhodnotenia alebo zneškodnenia dvakrát ročne.
2. Zberné nádoby zodpovedajúce systému zberu objemných odpadov sú 4, 6 a 7 m3 VOK

**§15 Zber odpadu s obsahom škodlivín**

1. Na území obce sa uplatňuje kalendárový systém zberu a prepravy odpadu s obsahom škodlivín na účely ich zhodnotenia alebo zneškodnenia dvakrát ročne.

**§ 16 Podrobnosti o spôsobe nakladania s drobnými stavebnými odpadmi**

1. Na území obce sa uplatňuje systém zberu drobného stavebného odpadu :

množstvový zber odpadov, ktorých pôvodcom je fyzická osoba, ktorá platí miestny poplatok za komunálne odpady a drobné stavebné odpady vo výške, ktorá je priamo úmerná množstvu týchto odpadov vyprodukovaných pôvodcom za daný čas podľa VZN č.1/2015

1. Pokiaľ celkové množstvo, alebo veľkosť jednotlivých zložiek drobného stavebného odpadu (úlomky betónu, zvyšky tehál, obkladačiek, dlaždíc a keramiky, vrátane keramických zriaďovacích predmetov ako sú umývadlá, toalety, stavebné materiály obsahujúce škvaru, pórobetón apod.) neumožňuje jeho zber spôsobom uvedeným v odseku 2), sú jeho pôvodcovia povinní si objednať VOK u organizácie poverenej zberom.
2. Pôvodcovia drobného stavebného odpadu sú povinní odpad zhromažďovať bezpečným spôsobom mimo verejného priestranstva, alebo na verejnom priestranstve výlučne na základe súhlasu obce s využitím verejného priestranstva takým spôsobom, aby nedochádzalo k poškodzovaniu životného prostredia, nadmernému znečisťovaniu okolia a k ohrozovaniu bezpečnosti a zdravia ľudí a hlavne k znižovaniu estetického vzhľadu okolia bytového domu a verejného priestranstva.

**V. Časť TRIEDENÝ ZBER ZLOŽIEK KOMUNÁLNEHO ODPADU**

**§ 17 Podrobnosti o spôsobe triedeného zberu jednotlivých zložiek komunálnych odpadov**

1. Pôvodca komunálnych odpadov je povinný vytriediť z komunálnych odpadov nasledujúce zložky a odovzdať ich v rámci triedeného zberu odpadov:
2. papier a lepenka,
3. sklo,
4. viacvrstvové kombinované materiály,
5. plasty z komunálnych odpadov (PET - odpady z polyetyléntereftalátu, PE – odpady z polyetylénu, LDPE – odpady z nízkohustého polyetylénu, HDPE – odpady z vysokohustého polyetylénu, PS – odpady z polystyrénu, PA – odpady z polyamidu),
6. kovy a kovové obaly bez obsahu škodlivín,
7. biologicky rozložiteľné odpady zo záhrad, parkov, vr. odpadu z cintorínov (odpad zo zelene),
8. biologicky rozložiteľný kuchynský odpad, okrem toho, ktorého pôvodcom je podnikateľ prevádzkujúci zariadenie spoločného stravovania,
9. šatstvo a textílie,
10. rozpúšťadlá, kyseliny, zásady, fotochemické látky, detergenty s obsahom škodlivín, vrátane ich obalov,
11. detergenty bez obsahu škodlivín
12. cytotoxické a cytostatické liečivá, humánne a veterinárne lieky a zdravotnícke pomôcky,
13. iné liečivá, humánne a veterinárne lieky,
14. žiarivky a iný odpad obsahujúci ortuť,
15. vyradené zariadenia s obsahom chladiva – chladničky, mrazničky, klimatizácie,
16. jedlé oleje a tuky,
17. farby, lepidlá a živice obsahujúce nebezpečné látky vr. obalov,
18. farby, lepidlá a živice bez obsahu škodlivín,
19. batérie a akumulátory s obsahom škodlivín,
20. iné batérie a akumulátory bez obsahu škodlivín,
21. elektrické a elektronické s obsahom škodlivín,
22. elektrické a elektronické bez obsahu škodlivín,
23. objemný odpad,
24. drobný stavebný odpad
25. obaly obsahujúce zvyšky nebezpečných látok alebo kontaminované nebezpečnými látkami = drobná chémia a obaly od farieb, riedidiel a lepidiel a pod. (zaradené pod 15 01 10 – nebezpečný odpad).
26. Zberné nádoby zodpovedajúce systému triedeného zberu komunálneho odpadu sú:
27. číre plastové vrecia v rodinných domoch a „malých“ bytových domoch,
28. Na zber triedených zložiek komunálneho odpadu v rodinných domoch a „malých“ bytových domoch na 1 bytovú jednotku sa určuje 5 ks čírych plastových vriec pre triedené zložky – papier a lepenka, sklo, VKM, plasty a kov, s odvozom odpadu podľa harmonogramu zberu jeden krát za mesiac.

**§18 Náklady na zbernú nádobu na triedený zber zložiek komunálneho odpadu**

1. Rozšírená zodpovednosť výrobcov sa uplatňuje pre triedený zber nasledujúcich zložiek komunálneho odpadu :
2. odpady z obalov a odpady z neobalových výrobkov zbieraných spolu s obalmi pre zložky papier, plast, sklo, kovové obaly a viacvrstevný materiál
3. elektroodpady z domácností,
4. použité prenosné batérie a akumulátory a automobilové batérie a akumulátory.
5. Náklady na zberné nádoby – vrecia na ktoré sa uplatňuje rozšírená zodpovednosť výrobcov nie sú súčasťou miestneho poplatku za komunálne odpady a drobné stavebné odpady a znáša ich výrobca vyhradeného prúdu, organizácia zodpovednosti výrobcu alebo tretia osoba.

**§19 Iné odpady**

1. Veterinárne a humánne lieky nespotrebované fyzickými osobami, vrátane zdravotníckych pomôcok je potrebné odovzdávať do verejných lekární.
2. Náklady na zberné nádoby na veterinárne a humánne lieky nespotrebované fyzickými osobami znáša verejná lekáreň.
3. Zber šatstva a textílií sa vykonáva formou predchádzania vzniku odpadu cez dobrovoľné dobročinné akcie na pomoc charite prostredníctvom na to určených zberných nádob. V obci sú na verejných priestranstvách umiestnené tri kontajnery na zber šatstva a textílii .
4. Náklady na zber šatstva a textílií znáša prevádzkovateľ dobrovoľných dobročinných akcií.
5. Odstraňovanie starých vozidiel z verejných priestranstiev sa riadi podľa zákona o odpadoch.
6. Odpadové pneumatiky nie sú komunálnym odpadom. Konečný používateľ pneumatiky je povinný pneumatiku po tom, ako sa stala odpadovou pneumatikou odovzdať distribútorovi pneumatík.
7. Do nádob na odpad z čistenia ulíc (tzv. malé koše) je zakázané ukladať iný odpad ako zmesový komunálny odpad, ktorý vzniká pri pobyte na verejnom alebo otvorenom priestranstve. Je tam zakázané ukladať najmä zmesový komunálny odpad z domácností, akékoľvek odpady z podni-kateľskej činnosti, odpady z trhoviska, atď.
8. Nakladanie s odpadom z čistenia ulíc zabezpečuje na území obce oprávnená osoba. Náklady na zber odpadov z čistenia ulíc znáša obec a sú súčasťou miestneho poplatku za komunálne odpady a drobné stavebné odpady.
9. Majitelia existujúcich septikov resp. iní ich užívatelia ako nájomcovia, správcovia a pod. sú povinní:
10. zabezpečiť na vlastné náklady ich vyprázdňovanie a zneškodňovanie v dostatočných časových intervaloch tak, aby nedošlo k úniku odpadu do okolia.
11. objednať s dostatočným predstihom na vlastné náklady vyprázdňovanie prepravu, zneškodnenie alebo zhodnotenie odpadu iba prostredníctvom oprávnenej osoby.
12. Každý majiteľ septiku je povinný po dobu 3 rokov viesť evidenciu a uschovávať doklady o zabezpečovaní ich vývozu oprávnenou osobou a o jeho bezpečnom zneškodnení na určenom mieste a na požiadanie mesta ich predložiť.

**VI. Časť NAKLADANIE S BIOLOGICKY ROZLOŽITEĽNÝM KOMUNÁLNYM ODPADOM**

**§ 20 Biologicky rozložiteľný komunálny odpad**

1. Biologicky rozložiteľný komunálny odpad pre účely tohto nariadenia je:
2. jedlé oleje a tuky z domácností,
3. biologicky rozložiteľný kuchynský odpad okrem toho, ktorého pôvodcom je právnická osoba – prevádzkovateľ zariadenia spoločného stravovania,
4. biologicky rozložiteľný komunálny odpad zo záhrad a parkov, vrátane odpadu z cintorínov.
5. Zber jedlých olejov a tukov z domácností sa vykonáva do zbernej nádoby (plastový sud modrej farby) umiestnenej v zariadení na zhodnocovanie odpadov. Zberná nádoba je prístupná počas pracovných dní 8 hodín denne.
6. Náklady na zber jedlých olejov a tukov z domácností znáša odberateľ tohto odpadu.
7. Obec nezavádza a nezabezpečuje triedený zber biologicky rozložiteľných kuchynských odpadov z domácností. Fyzické osoby zhromažďujú biologicky rozložiteľný kuchynský odpad z domácností do zberných nádob na to určených.
8. Obec nezavádza a nezabezpečuje triedený zber biologicky rozložiteľných kuchynských odpadov z domácností, nakoľko je to ekonomicky neúnosné, pretože náklady na nakladanie s týmto biologicky zložiteľným kuchynským odpadom nemožno pokryť ani pri určení miestneho poplatku vo výške 50 % zo zákonom ustanovenej hornej hranice sadzby miestneho poplatku.
9. Pôvodcovia sú povinní zhodnocovať odpad zo zelene vo vlastných domácich kompostárňach na mieste vzniku, ktorých ročná produkcia kompostu neprevyšuje 100 t.
10. Pôvodcovia odpadu zo zelene, ktorí ho nemajú možnosť skompostovať alebo inak zhodnotiť, ho môžu odovzdať v areáli Regionálneho centra na zhodnotenie BRO Želiezovce nachádzajúceho sa na ulici Kpt. Nálepku za železničnou traťou, v blízkosti areálu ACHP v určených otváracích hodinách bezplatne. Mesto zabezpečuje materiálové zhodnotenie týchto odpadov činnosťou R3 podľa prílohy č. 1 zákona o odpadoch, na základe vydaných právoplatných rozhodnutí na prevádzkovanie.
11. Regionálne centrum na zhodnotenie BRO Želiezovce je k dispozícii aj pre pôvodcov odpadu zo zelene z obcí začlenených v Združení obcí „Za čisté Dolné Pohronie“ , teda aj pre obec Zalaba, za rovnakých podmienok ako pre obyvateľov mesta Želiezovce za rovnakých podmienok.
12. Náklady na domáce kompostárne znášajú pôvodcovia BRKO.
13. Zber, prepravu a zhodnotenie BRKO vznikajúceho pri údržbe verejnej zelene z pozemkov obce zabezpečuje obec.
14. Odvoz odpadov zo zelene, vznikajúcich z činnosti, správy alebo z údržby zelene, vrátane parkov a cintorínov z pozemkov právnických osôb a občianskych združení si zabezpečujú títo pôvodcovia sami prostredníctvom oprávnenej organizácie

**VII. Časť NAKLADANIE S BIOLOGICKY ROZLOŽITEĽNÝM KUCHYNSKÝM A REŠTAURAČNÝM ODPADOM OD PREVÁDZKOVATEĽA KUCHYNE**

**§ 21**

1. Prevádzkovateľ kuchyne zhromažďuje osobitne biologicky rozložiteľný kuchynský a reštauračný odpad a jedlé oleje a tuky a to do samostatne na to určených vhodných nádob.
2. Obec nezabezpečuje odvoz biologicky rozložiteľných kuchynských a reštauračných odpadov, vrátane jedlých olejov a tukov od prevádzkovateľov kuchýň ako pôvodcov odpadov, nakoľko náklady spojené so zberom, skladovaním, prepravou a zhodnocovaním, vrátane nákladov na zberné nádoby hradí prevádzkovateľ kuchyne a nie sú súčasťou miestneho poplatku.
3. Zakazuje sa prevádzkovateľovi kuchyne:
4. uložiť biologicky rozložiteľný kuchynský a reštauračný odpad, vrátane jedlých olejov a tukov, ktorých je pôvodcom do nádob určených obcou na zber komunálneho odpadu,
5. zbaviť sa použitých jedlých olejov a tukov vypúšťaním do septikov .

**VIII. Časť PREVÁDZKOVANIE ZARIADENIA NA ZHODNOCOVANIE ODPADOV**

**§ 22**

1. Zariadenie na zhodnocovanie odpadov sa nachádza v katastrálnom území Veľké Šarovce popisné číslo 15, ktoré je oplotené, kde sa priváža, dotrieďuje a lisuje triedený komunálny odpad.
2. Ak občan privezie vytriedený odpad, musí sa prihlásiť pracovníkovi na zbernom dvore, ktorý prezrie, či odpad je v čistom stave, bez prímesí a je zložkou triedeného odpadu. Takýto odpad sa odovzdáva v zariadení na zhodnocovanie odpadov bezplatne.
3. Elektroodpad, automobilové batérie a akumulátory, odpady a obaly s obsahom škodlivín ako drobná chémia, lepidlá, rozpúšťadlá, farby a pod. sa preberá 2 x ročne, spravidla na jar a jeseň. Presný termín zberu a prepravy týchto odpadov obec vždy zverejní včas v mieste obvyklým spôsobom (miestny rozhlas , internetová stránka).
4. Odvoz odpadov z dvora zariadenia na zhodnocovanie odpadov na jeho ďalšie zhodnotenie zabezpečuje príspevková organizácia Služby Šarovce podľa jednotlivých prúdov a objeme vhodného na odovzdanie.

**IX. Časť SPÔSOB NAHLASOVANIA NEZÁKONNÉHO UMIESTNENIA ODPADU**

**§23**

1. Akákoľvek fyzická osoba alebo právnická osoba môže oznámiť umiestnenie odpadu na nehnuteľnosti, ktoré je v rozpore so zákonom o odpadoch, orgánu štátnej správy odpadového hospodárstva alebo obci, v ktorej územnom obvode sa táto nehnuteľnosť nachádza.
2. Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť orgánu štátnej správy odpadového hospodárstva alebo obci na Obecnom úrade v Zalabe.

**X. Časť PRIESTUPKY**

**§24**

1. Priestupku sa dopustí ten, kto poruší nariadenia tohto VZN.
2. Na priestupky a na ich prejednávanie sa vzťahuje zákon č. 372/1990 Zb. o priestupkoch v znení neskorších predpisov
3. Starosta obce môže fyzickej osobe za priestupok uložiť pokutu do výšky 1 500 eura podľa zákona o odpadoch, ak
4. uloží odpad na iné miesto než na miesto určené obcou,
5. uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená
6. zhodnocuje alebo zneškodňuje odpad v rozpore so zákonom o odpadoch,
7. nesplní oznamovaciu povinnosť podľa § 15 ods. 2 zákona o odpadoch,
8. koná v rozpore s § 33 písm. b) zákona o odpadoch ,
9. nakladá s odpadovými pneumatikami v rozpore s § 72 zákona o odpadoch,
10. nakladá so stavebnými odpadmi alebo s odpadmi z demolácií v rozpore s § 77 ods. 4 zákona o odpadoch,
11. koná v rozpore s § 81 ods. 6 písm. b) zákona o odpadoch ,
12. koná v rozpore s § 81 ods. 9 zákona o odpadoch ,
13. koná v rozpore s § 81 ods. 13 zákona o odpadoch ,
14. neposkytne obcou požadované údaje podľa § 81 ods. 17 zákona o odpadoch.

**XI. Časť**

**ZÁVEREČNÉ USTANOVENIA**

**§25**

Kontrolu dodržania ustanovení tohto VZN vykonáva obec prostredníctvom osôb poverenej obecným úradom a hlavného kontrolóra obce.

V Zalabe, dňa 17.6.2016

 ..............................

 Bc. Melinda Bögi Pathó

 starostka obce

VZN č. 1/2016 vyvesené na úradnej tabuli v obci Zalaba dňa: 1.6.2016

VZN č. 1/2016 schválené dňa: 16.6.2016

VZN č. 1/2016 vyhlásené dňa: 17.6.2016

VZN č. 1/2016 nadobúda účinnosť dňa: 1.7.2016